
KORRALDUS

Narva                                                                                                                  28.01.2015.a. nr ……........... 
M. Gorbatši tn 8 asuva ehitise

teenindamiseks vajaliku maa määramine
1. Asjaolud ja menetluse käik
Narva linnas aadressil M. Gorbatši tn 8 asub ehitis, mis kuulub linnale. Ehitis on registreeritud ehitisregistris numbri 120720393 all, ehitise nimetus on üksikelamu. Majandus- ja kommunikatsiooniministri 04.12.2012 määruse nr 78 „Ehitise kasutamise otstarvete loetelu“ kohaselt ehitise kasutamise otstarve on üksikelamu, kood 11101.

 Kuna aadressil M. Gorbatši tn 8 asuv ehitis on Narva linna omandis, siis nende alune maa-ala munitsipaliseeritakse. Munitsipaliseeritava maaüksuse moodustamise eesmärgil on 12.12.2013.a koostatud maa piiride ettepanek, mis on 15.01.2014.a kooskõlastatud Ida-Viru maavanemaga.
Narva Linnavalitsuse 03.12.2014.a korraldusega nr 1507-k on moodustavale maaüksusele määratud aadress Narva linn, M. Gorbatši tn 8.

Narva Linnavolikogu 18.12.2014.a otsusega nr 145 „M. Gorbatši tn 8 maaüksuse munitsipaalomandisse taotlemine ja katastriüksuse sihtotstarbe määramine“ määrati moodustatavale M. Gorbatši tn 8 maaüksusele maa sihtotstarve - elamumaa. 
Vastavalt Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punktile 12  määrab linna- või vallavalitsus ehitise teenindamiseks vajaliku maa suuruse ja piirid. Otsuses peab sisalduma vähemalt ehitise nimetus ja selle kasutamise otstarve, maa ligikaudne pindala ja asukoht. Otsusele lisatakse ehitise teenindamiseks vajaliku maa määramise ettepanek. Otsus koos lisaga lisatakse maa tagastamise, erastamise, munitsipaalomandisse andmise, riigi omandisse jätmise või hoonestusõiguse seadmise toimikusse ning see on aluseks katastriüksuse moodustamisel.
2. Õiguslikud alused
2.1 Vabariigi Valitsuse 30. 06. 1998 määruse nr 144 „Ehitise teenindamiseks vajaliku maa määramise korra kinnitamine“ punkti 12 kohaselt  määrab linna- või vallavalitsus ehitise teenindamiseks vajaliku maa suuruse ja piirid. 
2.3 Narva Linnavolikogu 25.09.2003.a. otsusega nr 120/21 ”Volitatud esindajate kinnitamine” volitati kohaliku omavalitsuse esindajat teostama Eesti Vabariigi seadustega ettenähtud toimingud maaüksuse piiri muutmisel või maaüksuse piiri määramisel 
3. Otsus
Määrata M. Gorbatši tn 8 aadressil asuva ehitise (kasutamise otstarve on aiamaja, kood 11103), teenindamiseks vajaliku maa suuruseks 750 m2 vastavalt piiride ettepanekule (lisatud). 

4. Rakendussätted

4.1 Korraldus jõustub seadusega sätestatud korras.

4.2 Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

